Luxemburgin filharmoninen orkesteri

Luxemburgin filharmoninen orkesteri (entinen RTL-sinfoniaorkesteri) on vuonna 1933 perustettu Luxemburgissa toimiva orkesteri. Se oli alun perin yksityisesti johdettu radion orkesteri, mutta siirtyi valtion Henri Pensis -säätiön kautta johtamaksi vuonna 1996. Orkesterin pääkapellimestareina toimivat pitkään Henri Pensis, Louis de Froment ja Leopold Hager. Vuosina 1997–2000 musiikillisena johtajana oli David Shallon, ja syyskuussa 2002 pääkapellimestariksi ja musiikilliseksi johtajaksi tuli brittiläinen Bramwell Tovey. Hänen kaudellaan säännöllisesti vierailevana kapellimestarina toimi Emmanuel Krivine, jonka ilmoitettiin joulukuussa 2005 tulevan Toveyn seuraajaksi.

Luxemburgin filharmoninen orkesteri julkaisee levyjä pääasiassa Timpani-levy-yhtiön kautta. Se on muun muassa levyttänyt kaikki Jean Crasin ja Maurice Ohanan orkesteriteokset. Levytyksillään orkesteri on saanut Gramophone-palkinnon, Deutscher Schallplattenpreisin ja Cannesin klassisen palkinnon.

Lähteet 

Luxemburgin musiikki
Sinfoniaorkesterit